Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 91/13/8807	Michalovce, 22.10.2014
EEČ : 2-66-436-2014

U Z N E S E N I E

Trestná vec:	obvinený XXXXX  
Prečin:	Marenie výkonu úradného rozhodnutia podľa § 348 odsek 1 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 12.4.2013, spisová značka 1 Pv 91/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
stíhanie pre prečin marenia výkonu úradného rozhodnutia podľa  § 348 ods. 1 písm. d) Tr. zákona na tom skutkovom základe, že  dňa 25. 01. 2013 v čase o 16.07 h viedol osobné motorové vozidlo zn. Peugeot 407, EČ : XXXXX, v Michalovciach, z ul. Vajanského  na ul. Hviezdoslavovou, kde nerešpektoval dopravnú značku P2 „Stoj daj prednosť v jazde“ a následne bol zastavený a kontrolovaný hliadkou Obvodného oddelenia PZ XXXXX, pričom bolo zistené, že rozhodnutím Okresného dopravného inšpektorátu Okresného riaditeľstva PZ v Michalovciach pod č. XXXXX zo dňa 21. 03. 2012, v spojení s rozhodnutím o odvolaní Krajského riaditeľstva PZ Košice, Krajského dopravného inšpektorátu sp. zn. XXXXX z 28. 05. 2012, právoplatným dňa 04. 06. 2012, má uložený zákaz činnosti riadiť motorové vozidlá všetkých druhov na dobu 12 mesiacov, pričom táto doba začala plynúť odo dňa nadobudnutia právoplatnosti vyššie uvedeného rozhodnutia

Uznesením prokurátora Okresnej prokuratúry XXXXX zo dňa 12.4.2013, spisová značka 1 Pv 91/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
16 mesiacov
Odôvodnenie:
Uznesením prokurátora Okresnej prokuratúry  XXXXX sp. zn. 1Pv 91/13 z 12. 04. 2013 bolo podľa § 216 ods. 1 písm. a,b,c) Tr. poriadku, podmienečne zastavené  trestné  stíhanie pre  prečin marenia výkonu úradného rozhodnutia podľa § 348 ods. 1 písm. d)  Tr. zákona proti obvinenému XXXXX.

	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 16 (šestnásť) mesiacov. Toto rozhodnutie sa stalo právoplatným dňom 23. 04. 2013.
 
	Skúšobná doba pre podmienečné zastavenie trestného stíhania uplynula dňom 23. 08. 2014.

	Po uplynutí skúšobnej doby bol vyžiadaný odpis z registra trestov a správy o povesti obvineného.

	Bolo zistené, že obvinený v priebehu skúšobnej doby nespáchal žiadny trestný čin. Tiež bolo zistené, že spáchal dva priestupky, avšak menšej závažnosti, preto  možno konštatovať, že vyhovel podmienkam uvedeným v ustanovení § 217 ods. 1 Tr. poriadku.

	Preto bolo rozhodnuté, že obvinený XXXXX sa v skúšobnej dobe podmienečného zastavenia trestného stíhania osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Tvarožek
prokurátor